ÅRSBERETNING FOR VEDLIKEHOLDSGRUPPA 2022

Gruppa har bestått av:
Leder:		Kai Nilsen
Medlemmer:	Karsten Sandtorp, Jan G. Lilledal, Asbjørn Holmen, Svein Løwengreen
		og Kjell Svendsen.
Året 2022 skal oppsummeres; det har som vanlig vært nok arbeidsoppgaver som er utført. Mye det samme fra år til år.
· Fjernet busker og trær langs lysløypetraseen i «Dyane»
· Kappet, kløvd og stablet ved, hentet fra flere steder langs lysløypa.
· Slått gress, luket og «svirret» på utearealene rundt Ertehytta.
· Hentet bod på Stangeskovene og kjørt til opparbeidet fundament på Ertekroken.
· Malt vegger og dør på det nye HC-toalettet.
· Montert hjertestarter på det nye toalettet.
· Restaurert traktorhengeren, - blitt som ny!
· Lagt subbus på deler av lysløypa fra kryss til Ormetjern mot Blæsemoen.
· Fylt subbus i slaghull på veien til Ertehytta.
· Har kjøpt leddporter til garasjene, port til scootergarasjen er montert.
· Har planert for ny grillplass.
· Tatt ned tørrgraner og fjernet rester av sklier etc på østsiden av Ertehytta.

Undertegnede vil takke alle som har bidratt til at ovennevnte oppgaver har blitt gjennomført. En ekstra takk til «torsdagsgubbene» som har bistått med vedstabling og ryddet i skjulet på utsiden av vedboden.

Kai Nilsen
leder
